C 200/22
MT
Il-Ġurnal Uffiċjali tal-Unjoni Ewropea
8.6.2023
Huwa meħtieġ know-how speċjali għall-proċess tal-maturazzjoni tal-“Lajta sajt”.
Il-ġobnijiet jiddawru kull 3-4 ijiem u jinħaslu bis-salmura biex tiżdied l-intensità tat-tkabbir tal-batterji.
Iridu jiddawru u jinħaslu bl-idejn b’attenzjoni kbira u ma għandhomx jintmesħu.
Il-“Lajta sajt” jitħalla jimmatura għal ġimagħtejn, sa liema żmien il-fermenti ħomor ikunu jiksu għalkollox il-wiċċ.
Millwiċċ, il-maturazzjoni intensa timxi lejn iċ-ċentru u titlesta sa meta l-“Lajta sajt” ikun matur.
Karatteristika oħra talmaturazzjoni hija ż-żieda rapida fil-valur tal-pH tal-qoxra, ikkawżata mid-dekompożizzjoni tal-lattilat (f’diossidu talkarbonju u ilma) minn ċerta ħmira (eż. Oospora lactis) li tikber b’mod naturali fuq il-wiċċ.
Il-maturazzjoni tal-“Lajta sajt” hija kkaratterizzata mid-degradazzjoni rapida tal-biċċa l-kbira tal-proteini, li tfisser li 50-60 % minnhom jieħdu l-forma ta’ peptidi, parzjalment fil-forma ta’ komposti ta’ aċidi amminiċi, sat-tieni ġimgħa tal-proċess talmaturazzjoni.
Wara 3 ġimgħat ta’ maturazzjoni, it-togħma u r-riħa tal-ammonja jkunu perċepibbli u s-sawra tkompli tirtab, għalhekk mit-tielet ġimgħa l-ġobon irid jinħażen f’temperatura ta’ bejn 2 °C u 8 °C sabiex ikun jista’ jittiekel u jżomm il-proprjetajiet karatteristiċi tiegħu.
Ir-reputazzjoni tal-“Lajta sajt” hija bbażata fuq it-togħma, it-tjubija, ir-riħa, is-sawra pjaċevoli ħafna li titfarrak u l-kwalità unikament uniformi tiegħu.
Kien, u għadu, primarjament favorit ma’ min iħobb il-ġobon gourmet u, bissaħħa tal-proteoliżi intensa, jikklassifika fost il-varjetajiet tal-ġobon l-aktar diġestibbli.
Blog tematiku dwar il-ġobnijiet jirreferi għal-“Lajta sajt” bħala ġobon Ungeriż famuż u ġustament popolari, li huwa kklassifikat bħala wieħed mill-ġobnijiet li jimmaturaw b’fermenti ħomor u huwa deskritt kif ġej: “Il-qoxra hija rqiqa, tiġġebbed u ta’ lewn aħmar safrani skur.
Il-ġobon huwa dens, b’toqob żgħar, u għandu togħma distintiva, aromatika u pjaċevolment qawwija.
Jinqata’ u jitħakkek faċilment, li jagħmlu perfett għas-sandwiches u għal mal-ħobż mixwi, u jista’ wkoll jittiekel mal-għaġin.
Nirrakkomandah għal kwalunkwe platt li jeħtieġ il-ġobon.”
Sors: https://sajtologia.
blog.hu/2015/09/09/ha_lajta_van_rajta Il-“Lajta sajt” spiss kiseb rikonoxximent fil-kompetizzjonijiet tal-ġobon domestiċi u internazzjonali, u rebaħ: — ċertifikat tad-deheb fil-Kompetizzjoni Nazzjonali Ungeriża tal-Ġobon tal-2011 f’Csermajor; — l-ewwel premju direttament fost il-ġobnijiet nazzjonali tradizzjonali ta’ 15-il pajjiż fil-Kompetizzjoni Nazzjonali tal-Ġobon organizzata bħala parti mit-22 Festival tal-Inbid ta’ Budavár fl-2013; — il-medalja tad-deheb fir-Rally Nazzjonali tal-Ġobon 2018; — it-tieni post fil-Festival tal-Ġobon ta’ Mikulov 2019 fiċ-Ċekja; — tifħir kbir bħala mistieden fil-wirja tal-ġobon “Caseus Veneti” fl-2021.
Il-wirja hija miftuħa għall-manifatturi talġobon fuq skala żgħira li jagħmlu prodotti uniċi b’karatteristiċi lokali.
Sors: https://www.padovaoggi.it/foto/ eventi/caseus-veneti-piazzola-25-26-settembre-2021.html/ Referenza għall-pubblikazzjoni tal-Ispeċifikazzjoni tal-Prodott https://gi.kormany.hu/foldrajzi-arujelzok